হাওড়ায় চাঞ্চল্যকর ঘটনা! ঘুমন্ত অবস্থায় অগ্নিদগ্ধ হয়ে মৃত্যু ৪ জনের

ওয়েব ডেস্ক : চাঞ্চল্যকর ঘটনা হাওড়ায় (Howrah)। ঘুমের মধ্যেই অগ্নিদগ্ধ (Fire) হয়ে মৃত্যু (Death) হল ৪ জনের। রবিবার রাতে হাওড়ার জয়পুর থানার সাউড়িয়া সিং পাড়ায় এমন মর্মান্তিক ঘটনাটি ঘটেছে বলে খবর। পুলিশ ইতিমধ্যে দেহগুলিকে উদ্ধার করে ময়নাতদন্তে পাঠিয়েছে বলে খবর। তবে এমন ঘটনা কী করে ঘটল তা খতিয়ে দেখছে পুলিশ (Police)।

সূত্রের খবর, অগ্নিদগ্ধ হয়ে যাঁদের মৃত্যু হয়েছে তাঁরা হলে দুর্যোধন দোলুই (৭৫), দুধকুমার দোলুই (৪২), অর্চনা দোলুই (৩৮) এবং শম্পা দোলুই (১৪)। পুলিশ (Police) সূত্রে যে বাড়িতে আগুন লেগেছে, তা মাটির। অ্যাসবেস্টসের ছাউনি দেওয়া ছিল। খাওয়া দাওয়ার পরে সবাই ঘুমাচ্ছিলেন বলে খবর।

দেখুন অন্য খবর : ২৫ ডিসেম্বরের আগেই আরও নামবে পারদ!

কিন্তু গভীর রাতে আচমকা আগুন লাগে বলে জানা গিয়েছে। সেই সময় বাড়ি থেকে কেউ বেরতে পারেননি বলে খবর। তাতেই আগুনে ঝলসে তাঁদের মৃত্যু হয়। প্রথমে আর্তনাদ শুনে সেখানে ছুটে আসেন স্থানীয়রা। আগুন নেভানোর চেষ্টা করেন তাঁরা। পরে দমকল এসে আগুন নিয়ন্ত্রণ করে।

এই খবর পেয়ে ঘটনাস্থলে যান জয়পুর থানার পুলিশ। উদ্ধার করা হয় মৃতদের দেহ। তদন্তকারীদের প্রাথমিক অনুমান, শটসার্কিট থেকেই এই আগুন লেগে থাকতে পারে। তবে ঘটনার তদন্ত শুরু করেছে পুলিশ। গোটা ঘটনায় শোকের ছায়া নেমে এসেছে এলাকায়।